cyanic-selkie/wikianc huggingface dataset:
Μάχη της Αγγλίας
Οι εμπόλεμοι: Δυνάμεις και εξοπλισμός
Οι Γερμανοί, από την πλευρά τους, διέθεταν σύστημα εντοπισμού στόχων κατά τους νυκτερινούς βομβαρδισμούς, το οποίο αποκαλούσαν, λόγω του σχήματος των ακτίνων εντοπισμού, «Knickebein» (στραβό πόδι). Ωστόσο, οι πρώτες εφαρμογές του δεν ήταν ιδιαίτερα ενθαρρυντικές, και η ραδιοκατεύθυνση θα μπορούσε να χαρακτηριστεί ως υποτυπώδης. Ως συνέπεια, οι πρώτοι από τους νυκτερινούς βομβαρδισμούς, που επιχείρησαν οι Γερμανοί, είχαν πενιχρά αποτελέσματα. Το σύστημα βελτιώθηκε σημαντικά, κύρια χάρη στην αλλαγή στοιχείων στις κεραίες του, ωστόσο οι Βρετανοί επινόησαν ένα σύστημα, που επονόμασαν «ασπιρίνη» και κατάφεραν να το εξουδετερώνουν, επειδή οι Γερμανοί όφειλαν να το θέτουν σε λειτουργία αρκετά πριν τα αεροσκάφη τους προσεγγίσουν τους στόχους.
RAF
Ο Ντάουντινγκ κατένειμε τις δυνάμεις της Διοίκησης Καταδίωξης σε τέσσερεις Ομάδες, τις διοικήσεις των οποίων επονόμασε Sector Stations:
Ο ίδιος ο Ντάουντινγκ είχε ως έδρα της Διοίκησης Καταδίωξης το Μπέντλεϊ Πράιορι (Bentley Priory).
Luftwaffe
Ο Γκέρινγκ, αντίστοιχα, είχε κατανείμει τις δυνάμεις του σε τρεις αεροπορικούς στόλους:
Πρώτη φάση: 10 Ιουλίου - 12 Αυγούστου
Ως επίσημη ημερομηνία έναρξης της Μάχης της Αγγλίας δόθηκε η 13η Αυγούστου 1940. Η ημέρα αυτή είχε επονομασθεί, από τους Γερμανούς, «Ημέρα του αετού» (Adlertag). Ωστόσο, σε μια προπαρασκευαστική έξοδο, τα γερμανικά βομβαρδιστικά επιτέθηκαν σε στόχους - σταθμούς ραντάρ πολύ κοντά στις ακτές ήδη από τις 12 Αυγούστου. Το αποτέλεσμα της ήταν είναι ανησυχητικό για τους Βρετανούς, καθώς ο προχωρημένος σταθμός ραντάρ της νήσου Γουάϊτ (Isle of Whyte) καταστράφηκε ολοσχερώς και απαιτούνταν 15 τουλάχιστον ημέρες για την αντικατάστασή του.
Δεύτερη φάση: 13 - 18 Αυγούστου
Στις 13 Αυγούστου οι Γερμανοί επιτέθηκαν με τρεις σχηματισμούς σκαφών. Στόχοι τους οι εγκαταστάσεις των αεροδρομίων του Κεντ, του Χόκιντζ και του Μάνστον. Στόχο αποτελούσε, επίσης, και το Φάρνμπορο (Farnborough), στο οποίο υπήρχαν σημαντικές αεροναυτικές εγκαταστάσεις. Η RAF υπεράσπισε αποτελεσματικά τον εθνικό εναέριο χώρο της: Οι ζημιές στα αεροδρόμια ήταν τόσο μικρές, που όλα επισκευάστηκαν πριν περάσουν 10 ώρες. Οι εγκαταστάσεις στο Φάρνμπορο δεν επλήγησαν καθόλου και η Λουφτβάφφε έχασε 45 εν όλω αεροσκάφη έναντι 13 των Βρετανών (διασώθηκαν, όμως, έξι από τους πιλότους). Διαπιστώθηκε για πρώτη φορά πόσο ευπρόσβλητα ήταν τα Στούκας απέναντι σε ισχυρά καταδιωκτικά, ενώ η αεράμυνα δεν έχασε την ψυχραιμία της και τα αντιαεροπορικά πυρά ήταν και πυκνά και εύστοχα. Ο Γκέρινγκ και οι αρχηγοί των αεροστόλων του δεν αντελήφθησαν αμέσως ότι είναι αδύνατος ο αιφνιδιασμός που πέτυχαν στη Γαλλία και στην Πολωνία και αυτό θα αποδειχθεί μεγάλο σφάλμα στην εξέλιξη της Μάχης.
3η Φάση: 24 Αυγούστου - 6 Σεπτεμβρίου
Από τις 19 έως και τις 23 Αυγούστου η κακοκαιρία ανέστειλε όλες τις αεροπορικές εξόδους. Η ανάπαυλα επέτρεψε κάποιες επισκευές στις πληγείσες εγκαταστάσεις, αλλά στις 24 Αυγούστου οι Γερμανοί επανήλθαν με νέα τακτική: Συγκέντρωσαν το πυρ τους σε επιλεγμένους στόχους, όπως ήταν το Sector Station αριθ. 11, χρησιμοποιώντας όμως μεγαλύτερη αναλογία καταδιωκτικών. Πολλά κέντρα διοίκησης αχρηστεύθηκαν και οι απώλειες σε αεροπλάνα ήταν τόσο σοβαρές που ο Ντάουντινγκ ανησύχησε πολύ σοβαρά μήπως οι απώλειες αυτές δημιουργήσουν αριθμητικό πλεονέκτημα στον εχθρό. Υπολόγισε πως, αν οι Γερμανοί επέμεναν στην ίδια τακτική για μία εβδομάδα, θα έπρεπε να μεταφέρει την ομάδα 11 βορειότερα. Σε εκείνη την περίπτωση, η ταχύτητα επέμβασης των σμηνών του θα περιοριζόταν σημαντικά και οι Γερμανοί θα αντιστάθμιζαν το μειονέκτημα του χρόνου διάσχισης της Μάγχης. Ο Ντάουντινγκ άρχισε να πιστεύει ότι οι Γερμανοί βρήκαν την αχίλλειο πτέρνα του βρετανικού αμυντικού συστήματος. Στις 30 Αυγούστου το Μπίγκιν Χιλ πρακτικά αχρηστεύθηκε, αφού υπέστη δύο διαδοχικές επιθέσεις, με τη δεύτερη ιδιαίτερα εύστοχη. Η επίθεση εναντίον του επαναλήγθηκε στις 31, καθώς και σε άλλα αεροδρόμια, τα οποία αχρηστεύθηκαν προσωρινά. Το Μπίγκιν Χιλ επλήγη ξανά στις 5 Σεπτεμβρίου και οι βρετανικές απώλειες σε αεροσκάφη και έμψυχο υλικό είχαν αρχίσει να φθάνουν σε ανησυχητικά επίπεδα.
4η Φάση: 7 Σεπτεμβρίου και εντεύθεν, επίθεση κατά του Λονδίνου
right|thumb|Λονδίνο: Ύστερα από βομβαρδισμό της Λουφτβάφφε Στο σημείο αυτό οι Γερμανοί διέπραξαν το μοιραίο σφάλμα: Άλλαξαν τακτική, εγκαταλείποντας τα αεροδρόμια των Sector Stations. Στόχος τους, αυτή τη φορά, ήταν η ίδια η βρετανική πρωτεύουσα, το Λονδίνο. Στόχος αρκετά μακριά από την ακτή, επέτρεπε την έγκαιρη επισήμανση των επιτιθέμενων και έδινε αρκετό χρόνο στα βρετανικά καταδιωκτικά για την αντιμετώπισή τους. Το σφάλμα αυτό ήταν μοιραίο και, από μόνο του, αρκετό για να επηρεάσει αποφασιστικά την τελική έκβαση της μάχης. Ο Ντόουντινγκ το αντελήφθη αμέσως και ένιωσε ανακούφιση. Το ίδιο αντιληπτό, όμως, έγινε και από τους Γερμανούς στρατιωτικούς ηγέτες, οι οποίοι διαμαρτύρηθηκαν στον επικεφαλής Στρατάρχη Γκέρινγκ. Όμως, ο Στρατάρχης δεν τους έλαβε υπόψη του: Τα γερμανικά βομβαρδιστικά, αιφνιδιάζοντας τους Βρετανούς του Τομέα 11, που δεν περίμεναν επίθεση κατά του Λονδίνου, κατάφεραν να επιφέρουν αρκετές καταστροφές στην πόλη (7 Σεπτεμβρίου) και άναψαν τεράστιες πυρκαγιές στο λιμάνι και στο Ίστ Εντ. Ο Γκαίρινγκ εξήγησε στους υφισταμένους του ότι ο Φύρερ είχε τη μεγαλοφυή έμπνευση των τρομοκρατικών βομβαρδισμών (Terrorangriff). Ο ίδιος συνάντησε τα πληρώματα των αεροσκαφών που επέστρεφαν και συνέθεσε στο ραδιόφωνο μια ομιλία, στην οποία, κατά τον Ρ. Καρτιέ, θύμιζε τον Νέρωνα και προκάλεσε ενόχληση ακόμη και στους Γερμανούς στρατηγούς.
Μία από τις πιο αποφασιστικές ημέρες για την έκβαση της Μάχης ήταν η 15η Σεπτεμβρίου. Οι Βρετανοί κατάφεραν να καταρρίψουν περισσότερα από 60 εχθρικά σκάφη, χάνοντας μόνο 26 δικά τους. Από το σημείο αυτό και ύστερα έγινε αντιληπτό ότι η RAF κάθε άλλο παρά εκμηδενισμένη ήταν και η απόβαση δεν είχε πιθανότητες επιτυχίας. Έτσι, στις 16 Σεπτεμβρίου, αποφασίστηκε πως η Ομάδα Στρατιών Β, η οποία προοριζόταν για την επιχείρηση απόβασης στην Αγγλία, θα μεταφερόταν στην Ανατολή. Ο Χίτλερ παραιτήθηκε από τον «Θαλάσσιο Λέοντα», αν και θα συνεχίζονταν οι νυκτερινοί αεροπορικοί βομβαρδισμοί κατά του Λονδίνου και άλλων βρετανικών πόλεων, για μερικές ακόμη εβδομάδες. . Σταδιακά οι βομβαρδισμοί σταμάτησαν, καθώς η Γερμανική Αεροπορία απασχολείτο (και αναλωνόταν) στο Ανατολικό μέτωπο.
Συνέπειες
right|thumb|Μνημείο της Μάχης της Αγγλίας στην περιοχή Victoria Embankment του [[Λονδίνου]] Η επικράτηση της RAF απέναντι σε μια αεροπορία κατά πολύ υπέρτερη σε αριθμό ανέδειξε, κατά μερικούς ιστορικούς, τον ερασιτεχνισμό και την αδυναμία των ανωτάτων παραγόντων του ναζιστικού καθεστώτος: Ο Χίτλερ ήλπιζε ότι απλά και μόνο οι τρομοκρατικοί βομβαρδισμοί (Terrorangiff) κατά του Λονδίνου θα φόβιζαν τόσο πολύ τους Άγγλους, ώστε αυτοί θα εκλιπαρούσαν για συνθηκολόγηση. Επίσης, αγνοήθηκε η ύπαρξη του αγγλικού στόλου που, κι αν ακόμα θεωρηθεί ότι η Λουφτβάφε επιτύγχανε την απόλυτη κυριαρχία στον αέρα, ο στόλος αυτός θα αποτελούσε σημαντικό εμπόδιο για οποιαδήποτε μέτριας - από άποψη ναυτικών δυνάμεων - αξίας αποβατική δύναμη, όπως αυτή που διέθετε τότε η Γερμανία.
Τεχνικά ο Γκέρινγκ δεν έδειξε να συλλαμβάνει τις αδυναμίες της ίδιας του της δύναμης. Τα βομβαρδιστικά του δεν ήταν ακόμη σε θέση να εξοντώσουν τεράστιας έκτασης πόλεις και πολλούς άλλους διεσπαρμένους στόχους, από όπου η Αγγλία τροφοδοτούσε την πολεμική της μηχανή. Τα βομβαρδιστικά κάθετης εφόρμησης «Στούκα» (Junkers JU87) ήταν κατάλληλα μόνο στις χώρες χωρίς σημαντική αντίπαλη αεροπορία και με αδύναμη αντιαεροπορική άμυνα, αλλά αποδείχτηκαν πολύ ευάλωτα μπροστά στα νεότερα βρετανικά καταδιωκτικά και σε μια αντιαεροπορική άμυνα «που δεν χάνει την ψυχραιμία της» και αποτραβήχτηκαν σε άλλα, πιο ασφαλή, μέτωπα. Τα καταδιωκτικά του, αν και αποδείχτηκαν πολύ καλά για την εποχή 1939-40, είχαν πολύ περιορισμένη ακτίνα δράσης και δεν μπορούσαν να προστατεύσουν επαρκώς τα βομβαρδιστικά τους. Επέδειξε δε, στη συνέχεια, αδιαφορία για την εξέλιξη της αεροπορίας του. Ενδεικτικά, όταν ένας από τους καλύτερους Γερμανούς πιλότους, ο Άντολφ Γκάλαντ (Adolf Gallant), διαμαρτυρήθηκε στον Στρατάρχη του Ράιχ για τις κατηγορίες που εκείνος είχε εκτοξεύσει κατά των πιλότων των καταδιωκτικών, ο Γκέρινγκ τον ρώτησε: «Και τι θα έπρεπε να σας δώσουμε για να είστε ευχαριστημένος;». Ο Γκάλαντ του απάντησε με θάρρος: «Να μου δώσετε Σπίτφαϊρ!».
Η απώλεια της Μάχης της Αγγλίας και η μη πραγματοποίηση του «Θαλάσσιου Λέοντα» είχαν αποφασιστική σημασία στην έκβαση του Β΄ Παγκοσμίου Πολέμου.
Μουσείο της RAF
Ο επισκέπτης μπορεί να δει τα αεροσκάφη-πρωταγωνιστές (Σπιτφάιρ, Χαρικέιν, Μπρίστολ Μπλέναιμ, Γουέλλινγκτον, Μέσσερσμιτς, Στούκας, Χάινκελ, Fiat CR.42) μαζί με τα άλλα εκθέματα, στα δύο μουσεία της RAF, στο Κόσφορντ (Cosford) και στο Λονδίνο.
Εξωτερικοί σύνδεσμοι
Αγγλιας Μαχη Κατηγορία:Ιστορία του Ηνωμένου Βασιλείου κατά τον Β΄ Παγκόσμιο Πόλεμο Κατηγορία:Στρατηγικοί βομβαρδισμοί στο Β΄ Παγκόσμιο Πόλεμο
Ευρασιατικός λύγκας
Ο λύγκας (Lynx lynx - Λυγξ ο λυγξ) ανήκει στην οικογένεια των Αιλουριδών και είναι σαρκοφάγο. Έχει μήκος 1-1,3 μέτρα και ζυγίζει μέχρι 45 κιλά. Το τρίχωμά του είναι πυκνό και μακρύ, ανάλογα με την εποχή. Έχει χρώμα κιτρινοκόκκινο ή κοκκινοκαφέ. Τα αυτιά του είναι μακριά και μυτερά, ενώ στην άκρη τους έχουν μια φούντα από μακριές τρίχες. Αν και ανήκει στις Αιλουρίδες, ο λύγκας μπορεί να κολυμπήσει και μάλιστα γρήγορα. Μπορεί επίσης να αναρριχάται στα δέντρα και να πηδά ψηλά. Κυνηγά την νύχτα, κυρίως ελάφια, πρόβατα και αλεπούδες. Την ημέρα μένει κρυμμένος σε σπηλιές ή κοιλότητες και κοιμάται. Συνήθως πνίγει πολλά ζώα, περισσότερα απ' όσα αντέχει να φάει. Δεν τα τρώει όμως. Πίνει το αίμα τους και τρώει μόνο τα καλύτερα κομμάτια. Το υπόλοιπο το τρώνε οι λύκοι και οι αλεπούδες.
Το θηλυκό γεννά 2-3 μικρά, μετά από κυοφορία 8 μηνών. Για τις πρώτες 16 ημέρες, τα μικρά είναι τυφλά, και η μητέρα τους δεν απομακρύνεται από αυτά. Θηλάζουν για δύο μήνες.
Στην Ελλάδα δεν υπάρχει μόνιμος αναπαραγωγικος πληθυσμός αλλά η παρουσία μεμονομένων ατόμων του υποείδους Lynx lynx martinoi (Βαλκανικός λύγκας), από τους γειτονικούς πληθυσμούς στην Αλβανία και την Βόρεια Μακεδονία μπορεί να θεωρηθεί δεδομένη καθώς οι λύγκες καλύπτουν αποστάσεις έως και 300 χλμ για να κυνηγήσουν. Το συγκεκριμένο υποείδος του ευρασιατικού λύγκα είναι το ποιο σπάνιο υποείδος που αριθμεί οριακό αριθμό 100 ατόμων.
Εξωτερικοί σύνδεσμοι
Κατηγορία:Αιλουρίδες Κατηγορία:Θηλαστικά της Ευρώπης Κατηγορία:Θηλαστικά της Ασίας
Λεοντόπολις
Η Λεοντόπολις ή Λεόντων πόλις ή Λεοντώ ήταν αρχαία πόλη, σε άγνωστη σήμερα θέση της Αιγύπτου, στα αρχαία αιγυπτιακά γνωστή ως Ταρεμού (Tȝ-rmw "γη των ψαριών") και στις λατινικές πηγές ως Leontos oppidum. Ο σημερινός αρχαιολογικός χώρος που ταυτίζεται με την πόλη ονομάζεται στα αραβικά Τελ ελ-Μουκντάμ ("λόφος της πόλης").
Ιστορία
μικρογραφία|Ο Λουπούντ Β΄ που κυβέρνησε τη Λεοντόπολη από το 754 έως το 720/715 π.Χ. Η πόλη βρίσκεται στο κεντρικό τμήμα του Δέλτα του Νείλου. Ήταν η πρωτεύουσα της 11ης νομής της Κάτω Αιγύπτου γνωστή σαν Λεοντοπολίτικη νομή, και ήταν πιθανώς το κέντρο της φαραωνικής εξουσίας υπό την 23η δυναστεία. Σε επιτύμβια στήλη που βρέθηκε στον τέταρτο καταρράκτη του Νείλου αναφέρεται ο Λουπούντ Β΄ κατακτητής της πόλης και έπειτα κυβερνήτης της. Ο Στράβων είναι ο πρώτος συγγραφέας που αναφέρει είτε τη νομή ή την κύρια πόλη της, από αυτό συμπεραίνεται ότι ήταν σχετικά πρόσφατη πόλη ή τότε απέκτησε σημασία.
Η ελληνική ονομασία της πόλης, «Πόλη των Λεόντων», δίνεται λόγω της παρουσίας των ναών αφιερωμένων στην θεές λέαινες Μπαστέτ και Σεκχμέτ, και τον γιο τους, Μάαχες, ο πρίγκιπας λιοντάρι. Ζωντανά λιοντάρια κρατήθηκαν στους ναούς κατά τη διάρκεια της ελληνικής περιόδου.
Εδώ στα χρόνια της βασιλείας του Πτολεμαίου Φιλομήτορ, ο Εβραίος αρχιερέας Ονίας έχτισε ένα ναό αφιερωμένο στον Γιαχβέ, όπου στη συνέχεια έκλεισε επί Βεσπασιανού.
Οι αρχαιολόγοι είναι διχασμένοι ως προς την πραγματική θέση των ερειπίων της Λεοντόπολις. Σύμφωνα με τον Ντ΄Ανβίλ καλύπτονταν από ένα ανάχωμα που ονομάζεται Τελ ελ Σαμπ, ή λόφο του λιονταριού. Ο Τζομάρντ, από την άλλη πλευρά, υποστηρίζει ότι ορισμένοι τύμβοι κοντά στο χωριό Ελ Μενγκαλέχ στο Δέλτα, αντιπροσωπεύουν την αρχαία Λεοντόπολη. Αυτή η εκδοχή συμφωνεί καλύτερα, τη περιγραφή της πόλης που δίνεται από τον Ξενοφώντα της Εφέσου ,
Πηγές
Κατηγορία:Πόλεις της Αρχαίας Αιγύπτου Κατηγορία:Αρχαιολογικοί τόποι στην Αίγυπτο
ΠΑΣ Θύελλα Μοναστηρακίου
Ο Ποδοσφαιρικός Αθλητικός Σύλλογος Θύελλα Μοναστηρακίου, συντμημένα '''Π.Α.Σ. Θύελλα Μοναστηρακίου και επίσης γνωστός απλά ως Θύελλα  Μοναστηρακίου''' είναι ποδοσφαιρικός σύλλογος που εδρεύει στο Μοναστηράκι Αιτωλοακαρνανίας. Επίσημο έτος ίδρυσης του συλλόγου είναι το 1961 και τα χρώματά του είναι το μπλε και το κίτρινο. Αγωνίζεται στο Δημοτικό γήπεδο Μοναστηρακίου.
Ιστορία
Το 2019-20 κατέκτησε το πρωτάθλημα της ΕΠΣ Πρέβεζας Λευκάδας και ανέβηκε στην Γ εθνική κατέλαβε την πρώτη  θέση με 61 βαθμούς, αφήνοντας πολύ πίσω άλλες ιστορικές ομάδες, όπως τον Εθνικό Φιλιππιάδας και τον  Απόλλωνα Πάργας που είχαν 50 βαθμούς αλλά  και τον Πανλευκάδιο που είχε 46 βαθμούς. Σε 24 παιχνίδια σημείωσε 94 γκολ και δέχτηκε 21. Περίπου 4 γκολ σε κάθε παιχνίδι, με αρχισκόρερ τον Αποστόλη Τσιούνη που έβαλε τα μισά και παραπάνω τέρματα της ομάδας του.
Πηγές
Κατηγορία:Αθλητικοί σύλλογοι Αιτωλοακαρνανίας Κατηγορία:Ιδρύσεις αθλητικών συλλόγων το 2015 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 2015
Κοντσέρτο γκρόσσο
Το κοντσέρτο γκρόσσο (concerto grosso) είναι μια μορφή μπαρόκ μουσικής, στην οποία το μουσικό υλικό μεταφέρεται μεταξύ μιας μικρής ομάδας κονσέρτων και σολιστών. Ήταν μια νέα μορφή σονάτας που δημιουργήθηκε το δεύτερο μισό του 17ου αιώνα και έγινε αμέσως πολύ αγαπητή. Βασικό χαρακτηριστικό του κοντσέρτο γκρόσσο είναι η εναλλαγή ανάμεσα σε τούττι και σόλι. Τούτι είναι το σύνολο των εγχόρδων. Το σόλι αποτελούνταν κυρίως από 2 βιολιά, μια βιόλα ή 2 όμποε κι ένα φαγκότο. Στην Ιταλία, δημιουργοί του κοντσέρτου ήταν ο Στραντέλλα, ο Σκαρλάττι και ο Ιωσήφ Τορέλλι. Την κλασσική μορφή όμως του κοντσέρτου της δημιουργεί ο Κορέλλι.
Πηγές
Κατηγορία:Μπαρόκ μουσική
Προκριματικά Παγκοσμίου Κυπέλλου Ποδοσφαίρου 2014 (ΑΦΚ)
Από την ήπειρο της Ασίας τέσσερις εθνικές ομάδες δικαιούνται να πάνε με απευθείας πρόκριση στο Παγκόσμιο Πρωτάθλημα του 2010 ενώ μια εθνική θα πρέπει να περάσει από αγώνες μπαράζ με την ομάδα που θα είναι πέμπτη στα προκριματικά της Νοτίου Αμερικής. Για δεύτερη φορά συμμετείχε και η Αυστραλία στα προκριματικά της Ασίας αφού προηγουμένως συμμετείχε στα προκριματικά που γίνονταν στην περιοχή της Ωκεανίας από όπου και μετακινήθηκε το 2006.
Οι 27 πιο ισχυρές ομάδες της ΑΦΚ πέρασαν κατευθείαν στο δεύτερο γύρο ενώ οι πέντε πιο ισχυρές πέρασαν κατευθείαν στον τρίτο γύρο, αυτές ήταν κατά σειρά η Ιαπωνία, η Νότια Κορέα, η Αυστραλία, η Βόρεια Κορέα και το Μπαχρέιν, οι υπόλοιπες 16 ομάδες έδωσαν διπλούς αγώνες μεταξύ τους σε μια πρώτη φάση νοκ-άουτ.
Πρώτος γύρος
Η κλήρωση για τον πρώτο γύρο των προκριματικών της Ασίας έλαβε χώρα στις 30 Μαρτίου 2011 στην Κουάλα Λουμπούρ της Μαλαισίας. Οι πρώτες αναμετρήσεις παίχτηκαν στις 29 Ιουνίου 2011 και οι δεύτερες στις 2 και 3 Ιουλίου 2011.
Δεύτερος γύρος
Τα ζεύγη κληρώθηκαν ταυτόχρονα με αυτά στον πρώτο γύρο. Οι πρώτες αναμετρήσεις παίχτηκαν στις 23 Ιουλίου 2011 και οι δεύτερες στις 28 Ιουλίου 2011.
Τρίτος γύρος
Η κλήρωση για τον τρίτο γύρο των προκριματικών της Ασίας έλαβε χώρα στις 30 Ιουλίου 2011 στ0 Ρίο ντε Τζανέιρο της Βραζιλίας. Οι αγώνες παίχτηκαν από τις 2 Σεπτεμβρίου 2011 έως τις 29 Φεβρουαρίου 2012 και οι δύο πρώτες ομάδες από κάθε όμιλο προχώρησαν στον τέταρτο γύρο.
Τέταρτος γύρος
Οι δύο πρώτες ομάδες του κάθε ομίλου περνούν στα τελικά του Μουντιάλ 2014 στη Βραζιλία, ενώ οι τρίτες ομάδες συνεχίζουν την διεκδίκηση στον πέμπτο γύρο.
Οι αγώνες παίχτηκαν από τις 3 Ιουνίου 2012 έως τις 18 Ιουνίου 2013.
Πέμπτος γύρος
Η Ιορδανία επικράτησε στους αγώνες του πέμπτου γύρου εναντίον του Ουζμπεκιστάν και προκρίθηκε σε αγώνες μπαράζ με την πέμπτη ομάδα από τα προκριματικά της Νοτίου Αμερικής.
Μπαράζ
Η Ουρουγουάη επικράτησε στους αγώνες μπαράζ εναντίον της Ιορδανίας και προκρίθηκε στα τελικά του Μουντιάλ 2014 στη Βραζιλία.
Παραπομπές
Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΑΦΚ)
Κατάλογος κομητειών του Μέιν
Αυτός είναι ένας κατάλογος των δεκαέξι κομητειών στην πολιτεία Μέιν των ΗΠΑ. Πριν ανακηρυχθεί πολιτεία, το Μέιν ήταν επίσημα τμήμα της πολιτείας της Μασαχουσέτης και αποκαλούνταν Περιοχή του Μέιν (District of Maine). Καθεστώς πολιτείας δόθηκε στις 15 Μαρτίου του 1820 στα πλαίσια του Συμβιβασμού του Μιζούρι. Σε εννιά από τις δεκαέξι κομητείες τα σύνορα καθορίστηκαν όσο το Μέιν ήταν ακόμα τμήμα της Μασαχουσέτης, και κατά συνέπεια είναι παλαιότερες και από την ίδια την πολιτεία. Ακόμα και μετά το 1820, η ακριβής θέση των βόρειων συνόρων του Μέιν ήταν σε καθεστώς διαμάχης με την Βρετανία, μέχρι να λυθεί οριστικά το ζήτημα και να επισημοποιηθούν τα σύνορα με την συνθήκη Γουέμπστερ-Άσμπερτον, που υπογράφηκε το 1842. Σχεδόν όλη η Κομητεία Άρουστουκ ήταν διαφιλονικούμενο έδαφος μέχρι την υπογραφή της εν λόγω συνθήκης.
Η πρώτη κομητεία που συστάθηκε ήταν αυτή του Γιορκ, που συστάθηκε ως κομητεία της Μασαχουσέτης από την κυβέρνηση της Αποικίας του Κόλπου της Μασαχουσέτης το 1652 ώστε να διοικεί τις περιοχές που διεκδικούσε στο νότιο Μέιν. Από το 1860 οπότε και συστάθηκαν οι κομητείες του Νοξ και του Σάγκανταχοκ, δεν συστάθηκαν άλλες κομητείες. Οι πιο πολυπληθείς κομητείες βρίσκονται κατά κύριο λόγο στο νοτιοδυτικό τμήμα της πολιτείας, κατά μήκος των ακτών. Οι μεγαλύτερες κομητείες από άποψη έκτασης βρίσκονται στην ενδοχώρα. Τα ονόματα των κομητειών του Μέιν έχουν Βρετανική, Αμερικανική και Ιθαγενή Αμερικανική προέλευση, αντανακλώντας την προαποικιακή, την αποικιακή και την εθνική κληρονομιά της πολιτείας.
Ο κωδικός του Ομοσπονδιακού Προτύπου Επεξεργασίας Πληροφορίας (Federal Information Processing Standard, FIPS), ο οποίος χρησιμοποιείται από την κυβέρνηση των Ηνωμένων Πολιτειών ώστε να ταυτοποιεί με μοναδικό τρόπο πολιτείες και κομητείες, παρέχεται με κάθε καταχώρηση στον παρακάτω πίνακα. Ο κωδικός του Μέιν είναι 23, ο οποίος όταν συνδυάζεται με οποιονδήποτε κωδικό κομητείας μπορεί να γραφεί ως 23ΧΧΧ. Ο κωδικός FIPS για κάθε κομητεία συνδέεται με δεδομένα απογραφών για αυτή την κομητεία.
Μιχαήλ Δαμασκηνός
Ο Μιχαήλ ή Μιχέλης Δαμασκηνός ήταν ζωγράφος του 16ου αιώνα από την Κρήτη. Ο Δαμασκηνός θεωρείται από τις κορυφαίες μορφές της μεταβυζαντινής ζωγραφικής της Κρητικής Σχολής.
Σύγχρονος του Δομίνικου Θεοτοκόπουλου, ο Δαμασκηνός διδάχθηκε αγιογραφία στη Σιναϊτική Σχολή της Αγίας Αικατερίνης στον Χάνδακα (Ηράκλειο), ενώ αργότερα σπούδασε και εργάστηκε για αρκετό διάστημα και στη Βενετία. Στο έργο του, μεταξύ των δύο ζωγραφικών στυλ της Κρητικής Σχολής της περιόδου του 16ου αιώνα, επέλεξε να βασιστεί περισσότερο στα χαρακτηριστικά της ελληνικής τεχνοτροπίας (maniera greca) και σε μικρότερο βαθμό στα στοιχεία της λατινικής (maniera latina).
Βιογραφία
Ο Μιχαήλ ή Μιχελής Δαμασκηνός γεννήθηκε γύρω στο 1530-35 στον Βενετοκρατούμενο Χάνδακα (Ηράκλειο) της Κρήτης και ήταν υιός κάποιου Τζώρτζη, ενώ ο ίδιος είχε μία κόρη, την Αντωνία, που παντρεύτηκε τον Καστρινό ζωγράφο Γιαννά Μαντούφο. Διδάχτηκε την τέχνη της ζωγραφικής στην Σχολή της Αγίας Αικατερίνης των Σιναΐτων.
Σε ηλικία 32 ετών (1577-1582) εργάστηκε στη Βενετία, όπου και ήρθε σε επαφή με τα σύγχρονα ρεύματα της τέχνης. Εκεί διετέλεσε μέλος της Ελληνικής αδελφότητος της Βενετίας από το 1577 ως το 1582. Στα έργα του αναδεικνύεται η θαυμαστή συνύπαρξη της βυζαντινής αγιογραφίας με τις τεχνικές της δυτικής ζωγραφικής και της αναγεννησιακής τέχνης.
Έχει φιλοτεχνήσει πολλά έργα τα οποία βρίσκονται σκόρπια σε συλλογές από τον Άγιο Γεώργιο της Βενετίας και το Βυζαντινό Μουσείο Αθηνών έως και την Βυζαντινή Συλλογή της Αγίας Αικατερίνης των Σιναΐτων όπου εκτίθενται έξι από τις σημαντικότερες εικόνες του οι οποίες ανήκαν στην Μονή Βροντησίου όπου φαίνεται να εργάστηκε για μεγάλο χρονικό διάστημα στο εκεί εργαστήριο της Μονής.
Έργο στην Κρήτη
Το 1584 τον συναντάμε στο Χάνδακα, και, σύμφωνα με τη γνώμη του καθηγητή Κ.Δ. Καλοκύρη, «έκτοτε έργάζεται είς τήν Μονήν τού Βροντησίου έκ τού έκεί δέ έργαστηρίου του προέρχονται ασφαλώς oί είκόνες τού Άγίου Μηνά» (σήμερα στην Αγ. Αικατερίνη).Οι έξι αυτές εικόνες αποκαλύπτουν την πολυσχιδή προσωπικότητα του Δαμασκηνού. Κατείχε καλά τη βυζαντινή ζωγραφική τέχνη, αλλά δε σταμάτησε μόνο εκεί. Γνώριζε την ευρωπαϊκή ζωγραφική της εποχής του και κατάφερε να συνδυάσει τα βυζαντινά στοιχεία με τα αναγεννησιακά. Το τελικό αποτέλεσμα είναι οι εικόνες που μεταφέρουν τη βυζαντινή βαρύτητα στον αναγεννησιακό ρεαλισμό. Και συνεχίζει ο κ. Καλοκύρης : «ένοφθαλμίζει είς τήν Βυζαντινήν τήν σύγχρονον τέχνην, άνανεώνει το παραδεδομένον διά τού νέου καί παράγει έργα τών όποίων θαυμάζει κανείς τήν κράσιν τού ιεροπρεπούς και τού μυστικού κόσμου τού Βυζαντίου προς την φαιδράν και ρεαλιστικήν άτμόσφαιραν τού 16ου αίώνος......δέν άvτιγράφει τήν σύγχρονον τέχνην άλλά έγγράφει τό σύγχρονον δεδομένον είς τήν μακράν έθνικήν παράδοσιν...».
Τέσσερα χρόνια αργότερα του ανετέθη η τοιχογράφηση του Αγίου Γεωργίου των Ελλήνων, για την οποία, παρά την προκαταβολή των εξήντα δουκάτων, ποτέ δεν πήγε στην Βενετία. Το 1590 ζωγραφίζει την Αποτομή του Ιωάννου που βρίσκεται στην Κέρκυρα, για την οποία θα κάνουμε μια μικρή αναφορά, και το 1591 την Α' Οικουμενική Σύνοδο που βρίσκεται στο Μουσείο Χριστιανικής Τέχνης του Ηρακλείου.
Έργο
Χαρακτηριστικό των έργων του Μιχαήλ είναι το τριανταφυλλί σάρκωμα που απλώνεται σε κάθε προπλασμό. Λίγες πινελιές πλάθουν τους όγκους. Σε ορισμένες εικόνες τα φώτα, πολύ χυμώδη και ελεύθερα, θυμίζουν παλαιότερα έργα. Ο Δαμασκηνός χρησιμοποιεί συχνά δευτερεύοντα δυτικά στοιχεία, ακόμη και σε αυτά τα έργα και χωρίς να διασπάται η ενότητα του έργου.Ιδιάζον χαρακτηριστικό του Μιχαήλ Δαμασκηνού είναι ότι ζωγράφιζε πάντα ξύλινους θρόνους και ποτέ μαρμάρινους, που είναι τόσο κοινοί στα έργα άλλων Κρητικών ζωγράφων.
230px|right|thumb|Μιχαήλ Δαμασκηνός, «Αποτομή της Αγίας Παρασκευής» (Μουσείο Παύλου και Αλεξάνδρας Κανελλοπούλου). Η εικόνα περιλαμβάνει στοιχεία τόσο της ελληνικής τεχνοτροπίας όσο και της λατινικής. Στο κάτω μέρος της, κεντρικά, απεικονίζεται ο αφιερωτής της εικόνας. Η εικόνα φέρει την επιγραφή «Ποίημα Μιχαήλ Δαμασκηνού»
Ο Δαμασκηνός έχαιρε μεγάλης φήμης και απόδειξη αυτού είναι ότι, ενώ διέμεναν στην Βενετία πολλοί άλλοι ζωγράφοι, αυτόν μόνο κάλεσαν από την Κρήτη για να ζωγραφίσει τον Αγ. Γεώργιο των Ελλήνων. Έχει σωθεί επίσης και η μαρτυρία του Αλέξανδρου Βικτορίου, φημισμένου γλύπτη, ο οποίος πλήρωσε τον Μιχαήλ Δαμασκηνό τριάντα δουκάτα για τα έξοχα φιλοτεχνήματά του. Η επίδρασή του στους μεταγενέστερους ζωγράφους ήταν πολύ μεγάλη.
Εικονογραφικοί τύποι που αυτός εισήγαγε, έγιναν εξαιρετικά δημοφιλείς και αντιγράφηκαν μέχρι τα μέσα του 18ου αιώνα, όπως π.χ. Η Αποτομή της Κεφαλής του Ιωάννου. Στον πίνακα αυτόν εκτός από τους τέσσερις αγγέλους, που κατεβαίνουν από τμήμα κύκλου στο επάνω μέρος της εικόνας, παραδοσιακή είναι και η απόδοση των πτυχών στο ιμάτιο του Προδρόμου και στα ρούχα των δύο μεσόκοπων ανδρών με διάφορους τόνους του ιδίου χρώματος, που δεν συγχέονται ή με συμπληρωματικά χρώματα στο ιμάτιο του μεσήλικα άνδρα, που εικονίζεται μετωπικά, όπου συνδυάζονται το τριανταφυλλί με το γαλάζιο και το λευκό.
Οι εικόνες αυτές βρίσκονταν ως το 1800 στο ιστορικό μοναστήρι. Ο τότε Μητροπολίτης Κρήτης Γεράσιμος αντελήφθη τη μεγάλη καλλιτεχνική αξία αυτών των εικόνων και τις μετέφερε στον Άγιο Μηνά, στο Μεγάλο Κάστρο (σημερινό Ηράκλειο). Στον Άγιο Μηνά έμειναν σχεδόν δύο αιώνες. Και το 1970 περίπου μεταφέρθηκαν στο Εκθετήριο Εικόνων και Κειμηλίων της Ιεράς Αρχιεπισκοπής Κρήτης, στο Ναό της Αγίας Αικατερίνης.Οι εικόνες αυτές μαρτυρούν τη σχέση που είχε ο περίφημος αυτός ζωγράφος με τη Μονή Βροντησίου. Και δεν ήταν καθόλου παράξενη αυτή η σχέση, αφού το Βροντήσι ήταν γνωστό πνευματικό κέντρο της Ενετοκρατούμενης Κρήτης. Δεν είναι γνωστό ποια ακριβώς ήταν η σχέση του Δαμασκηνού με τη Μονή Βροντησίου. Έχει γραφτεί ότι υπήρξε αδελφός της μονής. Η υπόθεση αυτή δεν ευσταθεί γιατί ο Μιχαήλ Δαμασκηνός δεν υπήρξε ποτέ του μοναχός. Άλλωστε διατηρούσε καθ' όλη τη ζωή του το βαφτιστικό του όνομα (Μιχαήλ). Μπορούμε να υποθέσουμε ότι κατέφυγε στο Βροντήσι, κοντά σε άλλους λογίους της εποχής, αναζητώντας μια ψυχική επαφή μαζί τους, αλλά και επαφή με την τέχνη που είχε ενδεχομένως αναπτυχθεί στο μοναστήρι.Μια εκπληκτική μαρτυρία για τη σχέση του Δαμασκηνού με τη Μονή Βροντησίου προέρχεται από ενθύμιση που δημοσίευσε ο καθηγητής Μ. Μανούσακας. Ενώ είχε εκδηλωθεί η τουρκική επίθεση, ο Εμμ. Δέσος, βιβλιογράφος και αδελφός του Ηγουμένου της Μονής Βροντησίου Σίλβεστρου Δέσου, έδωσε στον λόγιο μοναχό και ηγούμενο του Αγίου Γεωργίου στο Σκαλωτό Γεράσιμο Βλάχο "ανθίβολα" ή "ντιζένια" (= προσχέδια) επτά αγιογραφικών πινάκων. Ένα από τα "ανθίβολα" αυτά ήταν η κεφαλή του Μεγάλου Αντωνίου ζωγραφισμένη από το Δαμασκηνό.
Εξωτερικοί σύνδεσμοι
Κατηγορία:Έλληνες ζωγράφοι Κατηγορία:Ζωγράφοι της Αναγέννησης Κατηγορία:Κρητική Σχολή
Χανουκά
μικρογραφία|Σύγχρονο κηροπήγιο μενορά για τη Χάνουκα. Η τυπική μενορά που χρησιμοποιείται όλο το χρόνο είναι [[Επτάφωτος λυχνία|επτάφωτη και όχι εννεάφωτη.]]
Η Χανουκά ( khanuká, Τιβεριανά: khanuká, συνήθως συλλαβίζεται ως חנוכה, προφέρεται ως στα Νέα Εβραϊκά,  ή  στα Γίντις) είναι μια Εβραϊκή γιορτή κατά την οποία τιμάται η αναστύλωση του Ιερού Ναού (του Δεύτερου Ναού) στην Ιερουσαλήμ, την εποχή της Εξέγερσης των Μακκαβαίων κατά των Σελευκιδών. Η Χανουκά γιορτάζεται για οκτώ νύχτες και μέρες, αρχής γενομένης της 25ης ημέρας του μήνα Kislev, σύμφωνα με το εβραϊκό ημερολόγιο, η οποία μπορεί να αντιστοιχεί σε οποιαδήποτε στιγμή από τα τέλη Νοεμβρίου έως τα τέλη Δεκεμβρίου στο Γρηγοριανό ημερολόγιο. Είναι επίσης γνωστή ως η Γιορτή των Φώτων και η Εορτή της Αφοσίωσης.
Ο εορτασμός πραγματοποιείται με το άναμμα των κεριών ενός συγκεκριμένου κηροπήγιου, της με εννέα διακλαδώσεις μενορά, ένα επιπλέον φως κάθε νύχτα της εορτής, φτάνοντας σε οκτώ την τελευταία νύχτα. Η τυπική μενορά αποτελείται από οκτώ κλάδους με ένα επιπλέον οπτικά διακριτό κλάδο. Το επιπλέον φως, με το οποίο ανάβουν όλα τα άλλα, ονομάζεται σαμάς (שמש, «συνοδός») και του δίνεται μια ξεχωριστή θέση, συνήθως πάνω ή κάτω από τα υπόλοιπα. Άλλες εορταστικές εκδηλώσεις της Χανουκά περιλαμβάνουν παιχνίδια σβούρας και βρώση τηγανιτών τροφών, όπως λουκουμάδες, τηγανίτες και πατάτες. Από τη δεκαετία του 1970, το παγκόσμιο Χαμπάντ Χασιδικό κίνημα έχει ξεκινήσει δημόσιο άναμμα μενορά σε ανοικτούς δημόσιους χώρους σε πολλές χώρες.
Παραπομπές
Κατηγορία:Εβραϊκά έθιμα Κατηγορία:Εβραίοι
Κατάλογος δυναστειών της αρχαίας Αιγύπτου
Οι Φαραωνικές δυναστείες της αρχαίας Αιγύπτου αριθμούνται σε 31, που διακρίνονται εκτός της προδυναστικής περιόδου σε επιμέρους επτά περιόδους, των οποίων ακολουθούν η ελληνιστική περίοδος και η ρωμαϊκή περίοδος.
Γενικά
Η Συστηματική επιστημονική αρχαιολογική έρευνα της Αιγύπτου ξεκίνησε στις αρχές του 19ου αιώνα όπου και άρχισε ν΄ αναπτύσσεται και η αρχαιολογία. Μέχρι τότε οι περισσότερο γνωστές πληροφορίες για την αρχαία Αίγυπτο ήταν αυτές που περιγράφονται στη Βίβλο καθώς και στα βιβλία του αρχαίου Έλληνα ιστορικού Ηροδότου. Στη συγγραφή της ιστορίας της Αιγύπτου, με την ακριβή έννοια του όρου, συμπεριλαμβάνονται μόνο οι περίοδοι για τις οποίες υπάρχουν ιστορικές αναφορές σε γραπτά κείμενα. Έτσι οι προγενέστερες περίοδοι που για άλλες χώρες ονομάζονται "προϊστορικές" ειδικότερα για την Αίγυπτο ονομάζονται "προδυναστικές", από το γεγονός ότι η αρχαία ιστορία της Αιγύπτου ονομάζεται ιστορική περίοδος όλη η Δυναστική περίοδος από της 1ης δυναστείας μέχρι της του Πτολεμαίου. Ο δε όρος δυναστεία πρωτοχρησιμοποιήθηκε από τον αρχαίο ιερέα και χρονικογράφο συγγραφέα Μανέθωνα προκειμένου να ξεχωρίσει τους "31 Βασιλικούς Οίκους", ή ομάδες Βασιλέων, έκτοτε καθιερώθηκε σε γενικευμένη χρήση επί των διαφόρων Ηγεμονιών.
Πηγές
Κατηγορία:Αρχαία Αίγυπτος δυναστειων της αρχαιας αιγυπτου
Υπεροκτάεδρο
Στη γεωμετρία, το υπεροκτάεδρο ή πολύτοπο-διασταύρωσης ή ορθόπλεξη (Αγγλικά: hyperoctahedron, cocube, cross-polytope, ή orthoplex, ) είναι ένα κανονικό κυρτό πολύτοπο που υπάρχει σε οποιοδήποτε αριθμό διαστάσεων. Οι κορυφές σε ένα υπεροκτάεδρο είναι όλες οι παραλλαγές (±1, 0, 0, ..., 0). Το υπεροκτάεδρο είναι το κυρτό περίβλημα των κορυφών του. Οι έδρες του υπεροκταέδρου είναι πλέγματα της προηγούμενης διάστασης, ενώ το σχήμα των κορυφών του είναι ένα άλλο υπεροκτάεδρο επίσης από την προηγούμενη διάσταση.
Το ν διαστάσεων υπεροκτάεδρο μπορεί επίσης να οριστεί ως μία κλειστή μονάδα ("unit ball"), ή στα όριά του (σύμφωνα με ορισμένους συγγραφείς), με την ℓ1-νόρμα στο Rn:
Σε 1 διάσταση το υπεροκτάεδρο είναι απλά ένα ευθύγραμμο τμήμα [−1, +1], σε 2 διαστάσεις είναι ένα τετράγωνο (ή διαμάντι στην ξενόγλωσση βιβλιογραφία) με κορυφές {(±1, 0), (0, ±1)}. Σε 3 διαστάσεις είναι ένα οκτάεδρο (ένα από τα πέντε κυρτά κανονικά πολύεδρα που είναι γνωστά ως πλατωνικά στερεά). Σε υψηλότερες διαστάσεις τα υπεροκτάεδρα είναι γενικεύσεις των προηγουμένων διαστάσεων.
4 διαστάσεις
Το υπεροκτάεδρο 4-διαστάσεων είναι επίσης γνωστό με το όνομα δεκαεξάχωρο (αγγλικά: hexadecachoron ή 16-cell). Είναι ένα από τα έξι κυρτά κανονικά πολύτοπα 4-διαστάσεων. Τα πολύχωρα αυτά περιγράφηκαν για πρώτη φορά από τον Ελβετό μαθηματικό Ludwig Schläfli στα μέσα του 19ου αιώνα.
Υψηλότερες διαστάσεις
Τα ν διαστάσεων υπεροκτάεδρα έχουν 2ν κορυφές, και 2ν έδρες (ν−1 διαστάσεων τμήματα) οι οποίες είναι όλες ν−1 πλέγματα. Τα σχήματα κορυφών είναι όλα ν−1 υπεροκτάεδρα. Το σύμβολο Schläfli του υπεροκταέδρου είναι {3,3,…,3,4}. Η δίεδρη γωνία των n διαστάσεων υπεροκταέδρων είναι:
Ο αριθμός των συνιστωσών k-διαστάσεων (κορυφές, ακμές, επιφάνειες, ..., έδρες) σε n διαστάσεων υπεροκτάεδρα δίνεται (με βάση τον διωνυμικό συντελεστή) από την:
Ο όγκος των υπεροκταέδρων n-διαστάσεων είναι:
Υπάρχουν πολλές πιθανές ορθογραφικές προβολές που μπορεί να δείξουν τα υπεροκτάεδρα σε γραφικά 2-διαστάσεων. Οι προβολές του Πέτρι πολυγώνου χαρτογραφούν τα σημεία σε ένα κανονικό 2ν-γώνιο ή κατώτερης τάξης κανονικά πολύγωνα. Μια δεύτερη προβολή παίρνει το 2(ν-1)-γώνιο Πέτρι πολύγωνο της κάτω διάστασης, δείχνοντάς το ως μια διπυραμίδα, που προβάλεται κάτω από τον άξονα, με 2 κορυφές της να αντιστοιχίζονται στο κέντρο.
Όλες οι κορυφές ενός ευθυγραμμισμένου άξονα υπεροκταέδρου είναι σε ίση απόσταση με την κάθε άλλη κορυφή σε απόσταση Manhattan (L1 νόρμα). Ο Kusner στις Εικασίες του δηλώνει ότι αυτό το σύνολο των 2d σημείων είναι το μεγαλύτερο δυνατό ισαπέχον σύνολο για την απόσταση αυτή.
Surveyor 5
Ο Surveyor 5 (ελλ. επιθεωρητής) ήταν το διαστημικό σκάφος της πέμπτης κατά σειρά αποστολής στα πλαίσια του ομώνυμου προγράμματος για την εξερεύνηση της Σελήνης. Εκτοξεύτηκε στις 3 Σεπτεμβρίου 1967, και προσσεληνώθηκε στις 11 Σεπτεμβρίου 1967 στην θάλασσα Mare Tranquillitatis. Κατά την προσσελήνωση είχε βάρος 303 kg και διαβίβασε στη Γη σημαντικό φωτογραφικό υλικό, που έφτασε συνολικά τις 19.049 φωτογραφίες.
Σύνοψη
Κατά τη διάρκεια της αποστολής παρουσιάστηκε διαρροή ηλίου που θα μπορούσε να είχε οδηγήσει στην αποτυχία. Μια αυτοσχέδια ακολουθία προσσελήνωσης όμως ήταν επιτυχής και έσωσε την αποστολή, που μετέδωσε στοιχεία για διάρκεια δύο εβδομάδων μετά από την προσσελήνωση.
Ψηλαλώνια Πάτρας
Το επίκεντρο της περιοχής είναι η Πλατεία Υψηλών Αλωνιών, μία από τις μεγαλύτερες πλατείες στην Ελλάδα. Αποτελεί το επίκεντρο των εκδηλώσεων των Ανθεστηρίων της Πρωτομαγιάς για την Πάτρα, ενώ πολλές εκδηλώσεις του φημισμένου Πατρινού Καρναβαλιού λαμβάνουν χώρα στην πλατεία αυτή. Ο ανδριάντας του Παλαιών Πατρών Γερμανού, πρωτεργάτη της Επανάστασης του 1821, στέκεται σε περίοπτη θέση στη δυτική πλευρά της πλατείας. Για ένα διάστημα η πλατεία Υψηλών Αλωνίων είχε μετονομαστεί σε Πλατεία «Μπενιζέλου Ρούφου».
Surveyor 5
Σύνοψη
Ένα μικροσκοπικό εργαστήριο για χημικές αναλύσεις που χρησιμοποιούσε μια συσκευή οπισθοσκέδασης άλφα χρησιμοποιήθηκε για να αποκαλύψει ότι το χώμα της σεληνιακής επιφάνειας αποτελείται από βασαλτικό βράχο.
Ψηλαλώνια Πάτρας
Τα Ψηλαλώνια αποτελούσαν παλαιότερα την έδρα των εξοχικών κατοικιών των πλούσιων οικογενειών του εμπορίου της Πάτρας, ενώ ένα διάστημα υπήρξαν χώρος εκτελέσεων θανατοποινητών. Σήμερα είναι μια περιοχή πολύ πυκνοδομημένη και πυκνοκατοικημένη στους στενούς δρόμους γύρω από την πλατεία με έντονη ζωή και αρκετά καταστήματα.
Surveyor 5
Σύνοψη
Παρόμοια όργανα, τα APXS, χρησιμοποιήθηκαν σε διάφορες αποστολές με προορισμό τον Άρη.
Ψηλαλώνια Πάτρας
Η περιοχή συνορεύει στα ανατολικά με την συνοικία της Αγίας Αικατερίνης, στα όρια της βρίσκονται άλλες δύο πλατείες, η Πλατεία Ομονοίας και η Πλατεία Βουδ η οποία αποτελεί νότιο άκρο της, ενώ στα δυτικά της υψώνονται τα ρωμαϊκά Αναλημματικά Τείχη, που στον Β' Παγκόσμιο Πόλεμο λειτούργησαν και ως καταφύγια. Προς βορρά, τα Ψηλαλώνια θεωρείται πως οριοθετούνται από την Λεωφόρο Δημητρίου Γούναρη.
Surveyor 5
Σύνοψη
Ο Surveyor 5 ήταν το τρίτο διαστημικό σκάφος του ομώνυμου προγράμματος που προσσεληνώθηκε ομαλά. Το διαστημικό σκάφος είχε τριγωνική βάση από αλουμίνιο. Οι στόχοι της αποστολής ήταν
Ο εξοπλισμός του διαστημικού σκάφους ήταν παρόμοιος με αυτόν των προηγούμενων αποστολών Surveyor και περιελάμβανε τα σκέλη προσσελήνωσης, ένα σύστημα προώθησης Vernier, και τους πολυάριθμους αισθητήρες των επιστημονικών πειραμάτων. Αντί της δειγματοληπτικής συσκευής επιφάνειας εγκαταστάθηκε ένα όργανο οπισθοσκέδασης άλφα, και συμπεριλήφθηκε και ένας μικρός ραβδοειδής μαγνήτης στο ένα σκέλος για να ανιχνεύσει τυχόν μαγνητικό υλικό στο σεληνιακό έδαφος.
Ψηλαλώνια Πάτρας
Το 1899 στην περιοχή αγόρασε κτήμα και ο Γεώργιος Α΄ ενώ την ίδια εποχή στην πλατεία έφτιαξαν τα γυμναστήρια τους τα σωματεία ο Παναχαϊκός Γ.Σ. και η Γ.Ε. Πατρών, τα οποία αργότερα πέρασαν στην ιδιοκτησία της Παναχαϊκής. Το γυμναστήριο της ΓΕΠ πουλήθηκε και έγινε θερινό σινεμά (Ζενίθ) το οποίο λειτουργούσε μέχρι την δεκαετία του '90.
Surveyor 5
Σύνοψη
Το διαστημικό σκάφος προσσεληνώθηκε στις 11 Σεπτεμβρίου 1967 στις 00:46:44 UT (που αντιστοιχεί 7:46 μ.μ. EST της 10 Σεπτεμβρίου) στη θάλασσα Maris Tranquillitatis με σεληνογραφικές συντεταγμένες 1,41° N και 23,18° Ε, και κλίση περίπου 20 μοιρών, στο εσωτερικό ενός μικρού κρατήρα. Το σκάφος μετέδωσε άριστα στοιχεία από όλα τα πειράματα αρχίζοντας αμέσως μετά την προσσελήνωση και μέχρι τις 18 Οκτωβρίου 1967. Έκανε διακοπή μετάδοσης από τις 24 Σεπτεμβρίου έως τις 15 Οκτωβρίου 1967, κατά τη διάρκεια της πρώτης σεληνιακής νύχτας.
Ψηλαλώνια Πάτρας
Στα αξιοθέατα της πλατείας συγκαταλέγεται και το ηλιακό ρολόι, προσφορά του Κέντρου Εκπαιδεύσεως Τεχνικού σώματος, που τοποθετήθηκε στην πλατεία το 1953, καθώς και το Μέγαρο Γκολφινόπουλου. Ακόμη, νοτιοδυτικά της πλατείας υπάρχουν οι Σκάλες της Τριών Ναύαρχων και προτομή του Κωστή Παλαμά.
Surveyor 5
Σύνοψη
Μετά τη διανυκτέρευση συνέχισε τις μεταδόσεις έως την 1 Νοεμβρίου 1967, κάνοντας καινούργια διακοπή για τη δεύτερη σεληνιακή νύχτα. Επαναλειτούργησε και συνέχισε τις μεταδόσεις και την τρίτη αλλά και την τέταρτη σεληνιακή ημέρα, με τελευταία μετάδοση στις 17 Δεκεμβρίου 1967. Μετέδωσε φωτογραφίες κατά τη διάρκεια της πρώτης, δεύτερης και τέταρτης σεληνιακής ημέρας.
Ψηλαλώνια Πάτρας
Στην συνοικία εδρεύει και ο σύλλογος Α.Ο.Ψηλαλώνια, με τμήματα σε διάφορα αθλήματα και ο οποίος αποτελεί από τους πρώτους που ίδρυσε τμήμα γυναικείου ποδοσφαίρου στην πόλη την δεκαετία του 1980.
Short Message Service
thumb|270px|Γραπτό μήνυμα σε [[κινητό τηλέφωνο, με λατινικούς και κάντζι χαρακτήρες]]
Surveyor 5
Τηλεοπτικές κάμερες
Η τηλεοπτική κάμερα του Surveyor 5 έφερε οπτικό σωλήνα vidicon (εφεύρεση του 1950 της εταιρείας RCA), φακούς εστιακής απόστασης 25 και 100 χιλ., κλείστρο, διάφραγμα και έγχρωμα οπτικά φίλτρα. Η κάμερα ήταν προσαρμοσμένη σε θέση με κλίση περίπου 16° ως προς τον άξονα του διαστημικού σκάφους.
Short Message Service
Short Message Service γνωστό και ως SMS, είναι υπηρεσία της κινητής τηλεφωνίας, με την οποία ο χρήστης έχει τη δυνατότητα να αποστείλει ή να παραλάβει σύντομο γραπτό μήνυμα από άλλους χρήστες, στην οθόνη του κινητού του τηλεφώνου.
Surveyor 5
Τηλεοπτικές κάμερες
Η φωτογραφική μηχανή τοποθετήθηκε κάτω από έναν καθρέφτη που μπορούσε να αλλάξει γωνία κλίσης οριζόντια και κάθετα. Η φωτογραφική μηχανή ήταν πλήρως κατευθυνόμενη από τη γη και η λειτουργία της εξαρτάτο εντελώς από την λήψη των κατάλληλων εντολών.
Η επιφάνεια της σελήνης φωτογραφήθηκε συστηματικά παρέχοντας πανοραμική κάλυψη 360 μοιρών οριζόντια και από περίπου +40° άνω του οριζόντιου επιπέδου της κάμερας, μέχρι 65° κάτω από αυτό.
Short Message Service
Η λέξη είναι ακρωνύμιο των αγγλικών λέξεων Short Message Service που σημαίνει Υπηρεσία Σύντομου Μηνύματος και καθιερώθηκε για πρώτη φορά από τις εταιρείες κινητής τηλεφωνίας το 1992. Ένα απλό γραπτό μήνυμα ορίζεται στους 160 αλφαριθμητικούς χαρακτήρες, συμπεριλαμβανομένων και των κενών διαστημάτων. Πέραν του ορίου αυτού, ένα μήνυμα ανάλογα με τις δυνατότητες κινητού τηλεφώνου μπορεί να συνεχιστεί σε περισσότερους χαρακτήρες υπολογιζόμενο στη χρέωση του ως δεύτερο μήνυμα κ.ο.κ.
Surveyor 5
Τηλεοπτικές κάμερες
Η τηλεοπτική κάμερα είχε δύο μεγέθη λήψης φωτογραφιών: πλαίσιο 600 γραμμών (σάρωσης) και πλαίσιο 200 γραμμών (σάρωσης), που χρησιμοποιήθηκαν και οι δύο. Η μηχανή πλαισίου 200 γραμμών είχε ταχύτητα φωτογράφισης 61,8 δευτερόλεπτα ανά εικόνα και τις διαβίβαζε στην συχνότητα 1,2 kHz με ταχύτητα μετάδοσης ένα πλαίσιο ανά 20 δευτερόλεπτα μέσω της πανκατευθυντικής κεραίας.
Short Message Service
Έχει υπολογιστεί πως το 74% των χρηστών κινητού τηλεφώνου παγκοσμίως χρησιμοποιούν αυτή την υπηρεσία, κάτι που μεταφράζεται σε περίπου 2,4 δισεκατομμύρια SMS ημερησίως. Στις περισσότερες περιπτώσεις χρησιμοποιείται αυτή η μέθοδος επικοινωνίας διότι το κόστος αποστολής ενός γραπτού μηνύματος είναι κατά πολύ μικρότερο από την απ' ευθείας συνομιλία.
Surveyor 5
Τηλεοπτικές κάμερες
Η κάμερα πλαισίου 600 γραμμών ήτανε πιο ταχείας τεχνολογίας. Με ρυθμό 3,6 δευτερόλεπτα ανά πλαίσιο, η μηχανή έπαιρνε φωτογραφίες πλαισίου 600 γραμμών και τις έστελνε μέσω κατευθυντικής κεραίας στη συχνότητα των 220 kHz με ταχύτητα 1 πλαίσιο ανά δευτερόλεπτο.
Στην γη οι φωτογραφίες προβάλλονταν σε οθόνη με χαμηλή ταχύτητα σάρωσης, επιστρωμένη με φώσφορο, ώστε η μεταδιδόμενη εικόνα να αργεί να σβήσει. Η ικανότητα διατήρησης φωτοβολίας του φωσφόρου επιλέχθηκε να είναι αντίστοιχη της ταχύτητας μετάδοσης των δεδομένων. Τα δεδομένα στην συνέχεια μαγνητοσκοπήθηκαν σε ταινίες βίντεο 70 χιλιοστών.
Short Message Service
Τα τελευταία χρόνια πολλές εταιρείες παροχής κινητής τηλεφωνίας δίνουν τη δυνατότητα στους χρήστες να αποστείλουν SMS και μέσω ηλεκτρονικού υπολογιστή. Σ' αυτές τις περιπτώσεις η υπηρεσία παρέχεται δωρεάν ή με μικρή χρέωση. Επίσης πολύ διαδεδομένες τα τελευταία χρόνια είναι και οι υπηρεσίες μαζικής αποστολής SMS από τους χρήστες για εμπορικούς και ψηφοθηρικούς σκοπούς (παιχνίδια, διαγωνισμοί, κληρώσεις, συμμετοχή σε τηλεψηφοφορίες κλπ.) όπου το εκάστοτε κόστος ορίζεται από τον παροχέα και συνήθως είναι ακριβότερο (έως και πολλαπλάσιο) ενός συνηθισμένου μηνύματος.
Surveyor 5
Τηλεοπτικές κάμερες
Κατά τη διάρκεια της πρώτης σεληνιακής ημέρας, που τελείωσε στις 24 Σεπτεμβρίου 1967 μεταδόθηκαν 18.006 τηλεοπτικές εικόνες υψηλής ποιότητας.
Short Message Service
Ιστορία του SMS
SMS δημιουργήθηκε στα τέλη της δεκαετίας του '80 από μια φινλανδική μηχανικό που ονομάζεται Matti Makkonen, για να υποστηρίξει μια άλλη ψηφιακή τεχνολογία που ονομάζεται GSM (Global System for Mobile Communications). Η ιδέα προέκυψε το 1984 κατά τη διάρκεια μιας συνομιλίας με δύο συναδέλφους σε μια πιτσαρία στην Κοπεγχάγη. Ο Makkonen είχε ως στόχο να αναπτύξει ένα πολύ απλό σύστημα ανταλλαγής μηνυμάτων που θα μπορούσε να λειτουργήσει ακόμα και όταν η συσκευή λήψης έχει απενεργοποιηθεί ή ήταν έξω από την περιοχή κάλυψης του. Κανείς δεν μπορούσε να προβλέψει τι θα συμβεί με τα SMS στο μέλλον. Makkonen δεν τηρούσε τα πρωτότυπα έγγραφα σχεδιασμού και δεν μπήκε καν στον κόπο να πατεντάρει την εφεύρεση.
Surveyor 5
Τηλεοπτικές κάμερες
Μετά από την νυκτερινή διακοπή διάρκειας περισσότερο από 20 ημέρες, η φωτογραφική μηχανή επανήλθε σε λειτουργία και διαβίβασε άλλες 1.048 εικόνες μεταξύ 15 και 23 Οκτωβρίου 1967. Την τέταρτη σεληνιακή ημέρα ακολούθησαν άλλες 64 εικόνες, υποβαθμισμένης όμως ποιότητας. Γενικά, από την πρώτη διανυκτέρευση και μετά οι εικόνες σταδιακά έχασαν ποιοτικά ως αποτέλεσμα των παγερών σεληνιακών θερμοκρασιών της νύχτας.
Αναλυτής επιφάνειας σκέδασης άλφα
Η συσκευή ανάλυσης της επιφάνειας μέσω σκέδασης σωματιδίων a σχεδιάστηκε για να μετρήσει άμεσα την περιεκτικότητα των σημαντικότερων στοιχείων της σεληνιακής επιφάνειας.
Short Message Service
Ιστορία του SMS
Το πρώτο μήνυμα SMS εστάλη το Δεκέμβριο του 1992 από έναν προσωπικό υπολογιστή σε ένα κινητό τηλέφωνο στο δίκτυο GSM της Vodafone στο Ηνωμένο Βασίλειο. Το κείμενο ήταν: «Merry Christmas» (Καλά Χριστούγεννα). Η χρήση έχει αυξηθεί εκθετικά από τότε: Ο όγκος τώρα υπερβαίνει τα 2 τρισεκατομμύρια μηνύματα SMS ανά έτος - μόνο στις Ηνωμένες Πολιτείες! Το 2008, το περιοδικό Economist αναγνώρισε τον Makkonen τιμώντας τον με το Βραβείο Καινοτομίας για την εφεύρεσή του.
Surveyor 5
Αναλυτής επιφάνειας σκέδασης άλφα
Η κατασκευή αποτελείτο από έξι ραδιενεργές πηγές σωματιδίων a (κιούριο 242) και δυο παράλληλα αλλά και ανεξάρτητα συστήματα ανίχνευσης φορτισμένων σωματιδίων. Το ραδιενεργό κιούριο ακτινοβολούσε σωματίδια a διαμέσου ενός ανοίγματος διαμέτρου 100 χιλιοστών στο κάτω μέρος του οργάνου όπου βρίσκονταν τα προς ανάλυση δείγματα.
Short Message Service
Ιστορία του SMS
Τα SMS είναι ένα πρωτόκολλο επικοινωνίας που επιτρέπει μικρά κομμάτια των πληροφοριών, που ονομάζονται πακέτα δεδομένων ή μηνυμάτων, να παραδοθούν μεταξύ των συσκευών. Για να αποφύγετε την υπερφόρτωση των συστημάτων που κατά το χρόνο της εφεύρεσής τους έχουν πολύ μικρό εύρος ζώνης και αποθήκευσης, οι δημιουργοί των SMS συμφώνησαν σε ένα μέγιστο μέγεθος των 160 χαρακτήρες για κάθε μήνυμα. Αργότερα, υιοθέτησαν το πρότυπο του κατ 'ανώτατο όριο των 140 χαρακτήρων για τους χρήστες, και 20 χαρακτήρες για τον εσωτερικό έλεγχο (δρομολόγηση μηνυμάτων, πακέτου πληροφορίες κεφαλίδας).
Surveyor 5
Αναλυτής επιφάνειας σκέδασης άλφα
Το ένα από τα δύο συστήματα, που περιείχε δυο αισθητήρες, ανίχνευε το ενεργειακό φάσμα των σωματιδίων a που σκεδάζονταν από τη σεληνιακή επιφάνεια, ενώ το άλλο σύστημα, που περιείχε τέσσερις αισθητήρες, ανίχνευε το ενεργειακό φάσμα των πρωτονίων που παρήχθησαν μέσω της αντίδρασης ( a και p ) στο δείγμα του εδάφους.
Οι ανιχνευτές ήταν συνδεδεμένοι με μια συσκευή ανάλυσης ύψους παλμών. Μια συστοιχία ψηφιακών ηλεκτρονικών, που βρισκόταν μέσα σε ένα διαμέρισμα του διαστημικού σκάφους, διαβίβαζε τα αποτελέσματα των αναλύσεων στη γη όποτε το πείραμα λειτουργούσε.
Short Message Service
Ιστορία του SMS
Το SMS μπορεί να χρησιμοποιηθεί για να στείλει ένα μήνυμα από μόλις δύο άτομα, ή να διανείμει το ίδιο μήνυμα σε μεγάλο αριθμό ατόμων ταυτόχρονα με την ομαδοποίηση παραληπτών σε μια λίστα επαφών, ή με την αποστολή σε όλους τους χρήστες μιας συγκεκριμένης περιοχής. Αυτό ονομάζεται SMS μετάδοση, και χρησιμοποιείται από τις εταιρείες για την επικοινωνία με τις ομάδες των εργαζομένων, ή να διανέμουν ειδήσεις, ειδοποιήσεις έκτακτης ανάγκης από κυβερνητικές υπηρεσίες, καθώς και άλλες πληροφορίες στους συνδρομητές του αιτήματος.
Surveyor 5
Αναλυτής επιφάνειας σκέδασης άλφα
Τα φάσματα περιείχαν την ποσοτική περιεκτικότητα καθενός από τα σημαντικότερα στοιχεία στα δείγματα εκτός από το υδρογόνο, το ήλιο και το λίθιο.
Short Message Service
Ιστορία του SMS
Το SMS έχει πολλά πλεονεκτήματα. Ανάμεσα σε δύο προσωπικές συσκευές, μπορεί να είναι πιο διακριτικό από ό, τι άλλα είδη των μέσων μαζικής ενημέρωσης, γεγονός που το καθιστά ιδανική μορφή επικοινωνίας, όταν οι συζητήσεις είναι ιδιωτικές. Για το μεγαλύτερο μέρος, χρειάζεται λιγότερο χρόνο για να στείλετε ένα μήνυμα κειμένου από το να πραγματοποιήσετε μια τηλεφωνική κλήση ή να στείλετε ένα e-mail. Τα SMS είναι φθηνότερα από ό, τι οποιοδήποτε άλλο μέσο επικοινωνίας. Μπορεί να σταλεί και να ληφθεί οποτεδήποτε, και οπουδήποτε. Τα SMS είναι απλά στη χρήση και η τεχνολογία είναι διαθέσιμη στο 100% των κινητών τηλεφώνων που κατασκευάζονται σήμερα.
Surveyor 5
Αναλυτής επιφάνειας σκέδασης άλφα
Συνολικά το πείραμα λειτούργησε για 83 ώρες διαβιβάζοντας δεδομένα υψηλής ποιότητας κατά τη διάρκεια της πρώτης σεληνιακής ημέρας. Την δεύτερη ημέρα ακολούθησαν 22 ώρες λειτουργίας, παρουσιάστηκε όμως πρόβλημα διαχωρισμού του θορύβου από τον ανιχνευτή.
Εξωτερικοί σύνδεσμοι
Κατηγορία:Πρόγραμμα Surveyor Κατηγορία:Διαστημικές αποστολές το 1967
Short Message Service
Ιστορία του SMS
Το SMS έχει γίνει απαραίτητο. Το SMS μπορεί να βοηθήσει τους ανθρώπους σε όλο τον κόσμο να επικοινωνούν λόγω της απλότητάς του, το χαμηλό κόστος του και της ευρείας διαθεσιμότητας του. Σήμερα, το SMS χρησιμοποιείται σε μεγάλη κλίμακα από όλους τους τύπους των εταιρειών, ως μέρος της συνολικής στρατηγικής επικοινωνίας τους. Η επικοινωνία SMS A2P (Application to Person) αναπτύσσεται συνεχώς τα τελευταία χρόνια κυρίως με την ανάπτυξη δυνατοτήτων SMS API απο πολλές σύγχρονες εταιρείες ανάπτυξης λογισμικού και τηλεπικοινωνιών.
Πηγές
SMS
Νεοφεμινισμός
Ο Νεοφεμινισμός περιγράφει μια αναδυόμενη άποψη για τις γυναίκες που ενδυναμώνονται μέσω του εορτασμού των ιδιοτήτων που θεωρούνται συμβατικά θηλυκές, δηλαδή εξυμνεί μια γυναικεία ουσία έναντι των αξιώσεων για ισότητα με τους άνδρες. Είναι ένας όρος που τέθηκε σε χρήση στις αρχές του 21ου αιώνα και αναφέρεται σε μια τάση της λαϊκής κουλτούρας, αυτό που οι κριτικοί βλέπουν ως ένα είδος «lipstick feminism» που περιορίζει τις γυναίκες σε στερεοτυπικούς ρόλους, ενώ διαβρώνει τις πολιτιστικές ελευθερίες που απέκτησαν οι γυναίκες μέσω του φεμινισμού δεύτερου κύματος των δεκαετιών του 1960 και του 1970.
Προέλευση
Οι απόψεις της ντε Μποβουάρ ήταν εντελώς αντίθετες:Μεταγενέστεροι συγγραφείς και σχολιαστές της λαϊκής κουλτούρας φαίνεται ότι συνέχισαν αυτή τη χρήση του όρου για να περιγράψουν τον ουσιοκρατικό φεμινισμό. Έχει χρησιμοποιηθεί από κοινωνιολόγους για να περιγράψει ένα νέο κίνημα λαϊκής κουλτούρας που «γιορτάζει τόσο το γυναικείο σώμα όσο και τα πολιτικά επιτεύγματα των γυναικών»:Κάποιοι έχουν κατηγορήσει αυτό το ρεύμα σκέψης ως γυναικείο σοβινισμό, που προσπαθεί να χειραγωγήσει τις συμπεριφορές και τις στάσεις των ανθρώπων απέναντι στη ζωή.
Άλλες χρήσεις
Ο όρος έχει επίσης ταυτιστεί με τον νέο φεμινισμό που περιγράφει ο Πάπας Ιωάννης Παύλος Β'. Η φεμινίστρια μελετήτρια κινηματογράφου Χίλαρι Ράντνερ χρησιμοποίησε τον όρο νεοφεμινισμός για να χαρακτηρίσει την επανάληψη του φεμινισμού που υποστηρίζεται από το κύμα ρομαντικών κωμωδιών του Χόλιγουντ που εγκαινιάστηκε από την Pretty Woman (Gary Marshall, 1990) που συχνά περιγράφεται ως μεταφεμινιστική. Η Ράντνερ υποστηρίζει ότι η προέλευση του νεοφεμινισμού μπορεί να αναχθεί σε στοιχεία όπως η Έλεν Γκάρλεϊ Μπράουν που έγραψε τη δεκαετία του 1960, πράγμα που σημαίνει ότι ο όρος μεταφεμινισμός (που υποδηλώνει ότι αυτές οι ιδέες προέκυψαν μετά τον φεμινισμό δεύτερου κύματος) είναι δυνητικά παραπλανητικός.
Παραπομπές
Κατηγορία:Ιστορία του φεμινισμού
Ενέργεια
Κάθε φυσικό σύστημα περιέχει (ή εναλλακτικά αποθηκεύει) μία ποσότητα που ονομάζεται ενέργεια. Ενέργεια, συνεπώς, είναι η ικανότητα ενός σώματος ή συστήματος να παραγάγει έργο.
Είναι βαθμωτό ή μονόμετρο